**Queens Park Rangers** eli **QPR** tai "*Ärrät*" on englantilainen jalkapalloseura, jonka kotikaupunki on Lontoo. Seura perustettiin jo vuonna 1882. QPR pelaa kotiottelunsa Loftus Roadin stadionilla, johon mahtuu 18 360 katsojaa. QPR:n kotiasu on sinivalkoraitainen, että raidat ovat paidassa poikittain. Vierasasu on musta-punainen..

QPR pelaa Englannin mestaruussarjassa, joka on maan toiseksi korkein sarjataso. Seuran toimitusjohtajana toimii Philip Beard, puheenjohtajana malesialainen Amit Bhatia ja managerina englantilainen Mick Beale. Seuran pääomistaja on malesialainen Tony Fernandes.  

Elokuussa 2007 seuran ostivat Formula 1 -vaikuttajat Bernie Ecclestone ja Flavio Briatore, jotka myivät 20% osuuden teräsmagnaatti Lakshmi Mittallille saman vuoden joulukuussa..

Ecclestone ja Briatore eivät olleet kuitenkaan valmiit sijoittamaan seuraan, vaikka se nousi kauden 2010–2011 päätteeksi Englannin mestaruussarjan voittajana Englannin Valioliigaan. Kesällä 2011 malesialainen Air Asia-lentoyhtiön omistaja Tony Fernandes osti Ecclestonen ja Briatoren osuudet ja tuli seuran pääomistajaksi. Fernandes on panostanut seuraan aina eri tavalla kuin edeltäjänsä.

Historia
--------

Queens Park Rangers on perustettu 1882. Seuran perustivat Droop Street Board School'n vanhat oppilaat. Perustajat olivat St Jude -instituutin jäseniä ja käyttivät instituutin tiloja, jonka myötä seuraa kutsuttiin alussa nimellä St Judes. Seura yhdistyi vuonna 1886 Christchurch Rangers'in kanssa ja otti virallisesti käyttöönsä nimen Queens Park Rangers.

QPR pelasi ensimmäisen ammattilaisottelunsa Eteläisessä liigassa syyskuussa 1899, ja voitti sarjan mestaruuden 1908 ja 1912. Se vaihtoi kotikenttäänsä useita kertoja, kunnes päätyi 1910-luvun lopulla Loftus Roadille. QPR valittiin vastaperustettuun 3. divisioonaan kaudeksi 1920–1921. Se nousi toiseksi korkeimmalle sarjatasolle, 2. divisioonaan, ensimmäisen kerran keväällä 1948, mutta putosi neljä kautta myöhemmin takaisin 3. divisioonaan.

QPR voitti ensimmäisenä 3. divisioonan seurana liigacupin mestaruuden kaudella 1966–1967 kukistettuaan loppuottelussa West Bromwich Albionin 3–2. Samalla kaudella se nousi 2. divisioonaan, ja vuotta myöhemmin ensimmäisen kerran silloiseen pääsarjaan, 1. divisioonaan. Se putosi kuitenkin heti seuraavalla kaudella takaisin 2. divisioonaan. QPR nousi pääsarjaan uudelleen keväällä 1973, ja sijoittui kaudella 1975–1976 toiseksi vain pisteen mestaruuden voittaneelle Liverpoolile hävinneenä. Seuraavalla kaudella se eteni puolivälieriin UEFA-cupissa. Keväällä 1979 QPR putosi 2. divisioonaan.

Queens Park Rangers alkoi kaudella 1981–1982 ensimmäisenä Englannin liigan seurana pelata kotiottelunsa keinonurmella. Se eteni samalla kaudella FA-cupin loppuotteluun, jonka hävisi lontoolaiselle Tottenhamille uusintaottelussa 0–1. QPR palasi 1. divisioonaan keväällä 1983, ja sijoittui viidenneksi kaudella 1983–1984. Seuraavalla kaudella se pelasi UEFA-cupissa. Vuonna 1986 QPR hävisi liigacupin loppuottelussa Oxford Unitedille 0–3. Kaudella 1987–1988 QPR sijoittui liigassa viidenneksi johdettuaan sarjaa kauden aikana. Huhtikuussa 1988 seura poisti keinonurmen Loftus Roadilta, ja palasi luonnonnurmelle.

QPR sijoittui viidenneksi ensimmäisellä Valioliigan nimellä pelatulla kaudella 1992–1993. Seura kuitenkin putosi 1. divisioonaan keväällä 1996 ja edelleen 2. divisioonaan 2001. Toiseksi korkeimmalle sarjatasolle, nykyiseen mestaruussarjaan, se palasi keväällä 2004. QPR varmisti nousunsa valioliigaan voitettuaan mestaruussarjan keväällä 2011..

Kaudella 2011–2012 QPR sijoittui Valioliigan 17. sijalle saatuaan 38 ottelusta 37 sarjapistettä. QPR varmisti sarjapaikan vasta viimeisellä kierroksella pisteen erolla Boltoniin. Kotiotteluissaan QPR voitti mm. Chelsean 1–0, Liverpoolin 3–2, Arsenalin 2–1 ja Tottenhamin 1–0. Viimeisen kierroksen vierasottelussa QPR oli pitkään 2–1-johdossa Manchester Cityä vastaan, mutta joutui lopulta taipumaan kahdella lisäajan maalilla numeroin 2–3. Tulos varmisti Manchester Citylle Valioliigan mestaruuden ja QPR säilyi sarjassa, kun Bolton jäi tasapeliin 2–2 Stoken vieraissa.

Kauden 2012–2013 päätteeksi QPR putosi mestaruussarjaan sijoituttuaan valioligassa 18:nneksi, mutta nousi keväällä 2014 tiukkojen karsintojen jälkeen takaisin valioliigaan, kun Bobby Zamora teki viime hetkellä voittomaalin. Kaudella 2014–2015 se sijoittui Valioliigassa 20:nneksi eli viimeiseksi ja putosi mestaruussarjaan.

Pelaajia
--------

Queens Park Rangersin entisiä pelaajia ovat muun muassa Clive Allen, Stan Bowles, Peter Crouch, Terry Fenwick, Les Ferdinand, Gerry Francis, George Goddard, Rodney Marsh, Paul Parker, Phil Parkes, David Seaman ja Ray Wilkins.

Suomalaisista seurassa ovat pelanneet puolustajat Antti Heinola (1998–2001) ja Sampsa Timoska (2007–2008). Ainoa suomalainen, joka on tehnyt maalin QPR:lle on kuitenkin Markus Heikkinen, joka teki Lutonissa pelatessaan oman maalin QPR:n 3–2-voittoon päättyneessä ottelussa 11. marraskuuta 2006 Kenilworth Roadilla, Lutonissa.

Nykyisistä pelaajista omien maidensa maajoukkeessa pelaavat Pohjois-Irlantilainen Conor Washington ja Kanadalainen Junior Hoilett.

Edustusjoukkue
--------------

*Tilanne 23. syyskuuta 2016.* 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nro | Paikka | Pelaaja |
| --- | --- | --- |
| 1 | M | Englanti | Smithies, AlexAlex Smithies |
| 3 | P | Englanti | Bidwell, JakeJake Bidwell |
| 4 | P | Englanti | Hall, GrantGrant Hall |
| 5 | P | Englanti | Onuoha, NedumNedum Onuoha |
| 6 | P | Wales | Lynch, JoelJoel Lynch |
| 7 | K | Puola | Borysiuk, ArielAriel Borysiuk |
| 8 | K | Englanti | Cousins, JordanJordan Cousins |
| 9 | H | Pohjois-Irlanti | Washington, ConorConor Washington |
| 10 | K | Alankomaat | Chery, TjaronnTjaronn Chery |
| 11 | K | Englanti | Gladwin, BenBen Gladwin |
| 12 | H | Skotlanti | Mackie, JamieJamie Mackie |
| 13 | M | Englanti | Ingram, MattMatt Ingram |
| 15 | K | Puola | Wszolek, PawelPawel Wszolek |
| 17 | H | Saksa | Polter, SebastianSebastian Polter |

 |  | 

| Nro | Paikka | Pelaaja |
| --- | --- | --- |
| 18 | P | Englanti | Robinson, JackJack Robinson |
| 19 | H | Alankomaat | El Khayati, NasserNasser El Khayati |
| 20 | K | Englanti | Henry, KarlKarl Henry |
| 21 | K | Australia | Luongo, MassimoMassimo Luongo |
| 22 | P | Englanti | Caulker, StevenSteven Caulker |
| 23 | H | Ranska | Ngbakoto, YeniYeni Ngbakoto |
| 24 | P | Englanti | Perch, JamesJames Perch |
| 25 | K | Kanada | Petrasso, MichaelMichael Petrasso |
| 26 | M | Englanti | Lumley, JoeJoe Lumley |
| 27 | K | Irlanti | Shodipo, OlamideOlamide Shodipo |
| 30 | K | Brasilia | Sandro, RaniereRaniere Sandro |
| 33 | K | Ranska | Prohouly, AxelAxel Prohouly |
| 34 | P | Englanti | Kakay, OsmanOsman Kakay |
| 40 | H | Guinea | Sylla, IdrissaIdrissa Sylla |

 |

### Jäädytetyt numerot

* 31 Englanti H Ray Jones *Kuolemanjälkeinen kunnianosoitus.*

Entisiä valmentajia
-------------------

* Italia Luigi De Canio 10/2007–05/2008
* Pohjois-Irlanti Iain Dowie 05/2008–10/2008
* Portugali Paulo Sousa 11/2008–04/2009
* Englanti Jim Magilton 06/2009–12/2009
* Englanti Paul Hart 12/2009–01/2010
* Englanti Neil Warnock 03/2010–01/2012
* Wales Mark Hughes 01/2012–11/2012
* Englanti Harry Redknapp 2013–2015
* Englanti Ian Holloway 11/2016–2018
* Englanti Steve McClaren 2018–4/2019

Kotikentät
----------

QPR pitää hallussaan Englannin jalkapalloliigan useimpien kotikenttien ennätystä. Seura on pelannut 15 eri kentällä vuodesta 1886 lähtien. Tätä aikaisemmin seuralla on ollut lisäksi useita kenttiä Lontoon Queens Parkin alueelta.

* Welford's Fields (1886–1888)
* London Scottish Ground (1888–1889)
* Brondesbury (1888–1889)
* Home Farm (1888–1889)
* Kensal Green (1888–1889)
* Gun Club (1888–1889)
* Wormwood Scrubs (1888–1889)
* Kilburn Cricket Ground (1888–1889)
* Kensal Rise Athletic Ground (1899–1901)
* Latimer Road/St Quintin Avenue (1901–1902)
* Kensal Rise Athletic Ground (1902–1904)
* Royal Agricultural Society showgrounds (1904–1907)
* Park Royal Ground (1907–1917)
* Loftus Road (1917–1931)
* White City Stadium (1931–1933)
* Loftus Road (1933–1962)
* White City Stadium (1962–1963)
* Loftus Road (1963–)
* Highbury 2. ja 25. lokakuuta 1984 (UEFA cupin sääntöjen mukaan otteluita ei saanut pelata tekonurmikentällä, jolloin QPR pelasi kaksi ottelua Arsenalin stadionilla; vastustajina Reykjavik FC ja Partizan Beograd)

Lähteet
-------

1. 1 2 3 4 5 6 7  A potted history of QPR (1882–2010 *qpr.co.uk*. Viitattu 29.4.2011. (englanniksi)
2. ↑  Queens Park Rangers *football-league.co.uk*.  1.8.2010.  Arkistoitu 26.1.2011. Viitattu 29.4.2011. (englanniksi)
3. ↑  QPR:n nousu Valioliigaan sai sinetin *hs.fi*. Viitattu 8.5.2011. (suomeksi)
4. ↑  Jaakko Parkkinen: QPR nousi Valioliigaan viime hetken maalilla *yle.fi*.  24.5.2014. Viitattu 24.5.2014.
5. ↑  Blanchette, Rob: Premier League Relegation 2015: Hull City Join QPR, Burnley in the Championship *Bleacher Report*.  24.5.2015. Viitattu 18.6.2015. (englanniksi)
6. ↑  Sampsa Timoska *soccerbase.com*. Viitattu 29.4.2011. (englanniksi)
7. ↑  QPR:n virallinen kotisivu *www.qpr.co.uk*. Viitattu 26.1.2012. (englanniksi)
8. ↑  QPR PLAYER PROFILES qpr.co.uk (englanniksi) Viitattu 23.9.2016

Aiheesta muualla
----------------

* Kuvia tai muita tiedostoja aiheesta **Queens Park Rangers FC** Wikimedia Commonsissa

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| * n
* k
* m
Englannin Valioliiga |
| --- |
|  |
| Seurat | 

|  |  |
| --- | --- |
| 2023–2024 | 
* Arsenal
* Aston Villa
* Bournemouth
* Brentford
* Brighton & Hove Albion
* Burnley
* Chelsea
* Crystal Palace
* Everton
* Fulham
* Liverpool
* Luton Town
* Manchester City
* Manchester United
* Newcastle United
* Nottingham Forest
* Sheffield United
* Tottenham Hotspur
* West Ham United
* Wolverhampton Wanderers

 |
|  |
| Entiset | 
* Barnsley
* Birmingham City
* Blackburn Rovers
* Blackpool
* Bolton Wanderers
* Bradford City
* Cardiff City
* Charlton Athletic
* Coventry City
* Derby County
* Huddersfield Town
* Hull City
* Ipswich Town
* Leeds United
* Leicester City
* Middlesbrough
* Norwich City
* Oldham Athletic
* Portsmouth
* Queens Park Rangers
* Reading
* Sheffield Wednesday
* Southampton
* Stoke City
* Sunderland
* Swansea City
* Swindon Town
* Watford
* West Bromwich Albion
* Wigan Athletic
* Wimbledon

 |

 |

 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| * n
* k
* m
Englannin mestaruussarja |
| --- |
|  |
| Seurat | 

|  |  |
| --- | --- |
| 2023–2024 | 
* Birmingham City
* Blackburn Rovers
* Bristol City
* Cardiff City
* Coventry City
* Huddersfield Town
* Hull City
* Ipswich Town
* Leeds United
* Leicester City
* Middlesbrough
* Millwall
* Norwich City
* Plymouth Argyle
* Preston North End
* Queens Park Rangers
* Rotherham United
* Sheffield Wednesday
* Southampton
* Stoke City
* Sunderland
* Swansea City
* Watford
* West Bromwich Albion

 |
|  |
| Entiset | 
* Aston Villa
* Barnsley
* Blackpool
* Bolton Wanderers
* Bournemouth
* Brentford
* Brighton & Hove Albion
* Burnley
* Burton Albion
* Charlton Athletic
* Colchester United
* Crewe Alexandra
* Crystal Palace
* Derby County
* Doncaster Rovers
* Fulham
* Gillingham
* Luton Town
* Milton Keynes Dons
* Newcastle United
* Nottingham Forest
* Peterborough United
* Portsmouth
* Reading
* Scunthorpe United
* Sheffield United
* Southend United
* West Ham United
* Wigan Athletic
* Wolverhampton Wanderers
* Wycombe Wanderers
* Yeovil Town

 |

 |

 |